HYPNOOSI+HOITOKEINONA?+(Sinna+S.)

HYPNOOSI, TOIMIVA HOITOKEINO VAI EI? (Sinna Saastamoinen)

**Johdanto**

Krista, 22, on kärsinyt jo yli kymmenen vuotta todella pahasta esiintymisjännityksestä. Hän työskentelee muusikkona, joten jännitys on joka hetki vaarassa viedä häneltä uran.

”//Aina, kun tiedän esityksen olevan tulossa, kädet hikoavat, suu kuivuu, vatsassa kipristelee ja sydän tykyttää niin, että tuntuu kuin se tulisi ulos rinnasta, henki ei kulje ja itkettää. Joskus pelottaa niin paljon, että vatsa toimii ylikierroksilla koko päivän ja ennen lavalle menoa tuntuu että oksentaa. Osa meidän alalla käyttää beetasalpaajia, itse en ole tahtonut sille tielle lähteä. Yleensä en jännitä edes mitään vakavaa työhaastattelua tms, mutta kun esitys tarvitsee pitää niin pelko iskee.// //Minusta ei edes siviilielämässä uskoisi, että kärsin esiintymispelosta, koska olen kuitenkin sosiaalinen ihminen. Oireet alkoivat oikeastaan ammattikoulun aloitettuani ja etsin pitkään lääkkeetöntä hoitoa pelkotilaani. Selaillessani netin keskustelupalstoja, eräs keskustelija vinkkasi minut hypnoterapeutin puheille. Aluksi epäluulo siitä, että olisin täysin jonkun toisen ihmisen hallittavana pelotti, kunnes kuulin, ettei harhaluulo pidä paikkaansa.”//

**Mitä hypnoosihoito ja hypnoterapia ovat?**

**Hypnoosi** on yksi ihmisen täysin luonnollisista mielentiloista, aivan kuten onnellisuus. Se on muuntunut tajunnantila, joka sijoittuu normaalin valvetilan ja nukahtamishetken väliin. Jo tuhansien vuosien ajan hypnoosia on käytetyy monien sairaustilojen hoitamiseen ja erilaiseen henkiseen valmentautumiseen.

**Hypnoterapia** on menettely, jonka aikana terveydenhuollon ammattilainen tai tutkija saattaa potilaan suorempaan ja herkempään yhteyteen oman ei-tietoisen eli alitajuisen mielensä kanssa. Hypnoosimenettelyn voi tehdä myös kasvatus-, sosiaali- tai muun vastaavan koulutuksen saanut henkilö jolla on riittävä tieto, taito ja koulutus hypnoosista. Hypnoositilaan siirtyminen voi tapahtua eri tavoin ja hypnoottinen tila luodaan yleensä johdatuksen avulla.

**Miltä hypnoosi tuntuu?**

Hypnoosi on hyvin rentoutunut ja keskittynyt olemisen tunne, missä mieli on avoin asioiden uudelleen määrittymiseen. Kokemus hypnoositilasta on yksilöllinen ja jokainen kerta on erilainen. Kuitenkin joitain hypnoositilalle tunnusomaisia sisäisen kokemisen muutoksia tapahtuu, jotka kuitenkin hyvin harvoin koetaan kaikki yhtäaikaa.

 Näitä hypnoositilalle tyypillisiä tuntemuksia ovat muun muassa k ohonnut keskittymiskyky sekä lisääntynyt yhteys alitajuntaan. Tunne voi muistuttaa myös juuri heräämistä tai potilas voi kokea ikään kuin kelluvansa tilassa, jossa mielikuvat ja ajatukset soljuvat vaivattomasti. Toiset kuvaavat tilaa kokemuksena, jossa raajat saattavat tuntua häviävän. kokemukset voivat vääristyä, varttitunti voi tuntua tunnilta, mielikuvista voi siirtyä vaivattomasti toiseen. Myös aistitietoisuudessa voi tapahtua erilaisia muutoksia: ulkopuoliset äänet ja värit saattavat muuttua, hengitys tasoittuu, kehon tuntemukset vaihtelevat lämpimästä kylmään ja ajatukset saattavat joskus tuntua todemmilta kuin itse todellisuus.

** Miten hypnoosi auttaa? ** Kun potilas vaipuu hypnoosiin, hän kokee alitajuntansa asioita päänsä sisällä. Hoidon jälkeen hän pystyy käsittelemään kyseisiä kokemuksia paljon paremmin, kun ne on valmiiksi koettu jo tiedostamattomana. Sen lisäksi alitajunta voi vaikuttaa lihaksistoon ja hermostoon, jotka aiheuttavat esiintymispelolle tyypillisiä fyysisiä oireita, esimerkiksi pahoinvointia. Kun hermostoa “rasitetaan” hypnoosilla, ne alkavat tottua tunteeseen, eikä hermosto enää johdata aivoihin pahoinvoinnin tunnetta esiintymistilanteissa.

** Myyttien murtamista **
 * Hypnoosiin ei ole mahdollista jäädä pysyvästi. Siinäkin poikkeuksellisessa tapauksessa jos terapeutti ei herättäisi potilasta lopuksi, hän heräisi hetken kuluttua itsekseen. Jos potilas olisi hyvin väsynyt, siirtyisi tämä normaaliin uneen josta hän sitten heräisi normaalia myöhemmin.
 * Sormien napsautuksella herääminen on myytti. Hypnoosista herää, kun niin pyydetään.
 * <span style="color: #000000; font-family: Arial,sans-serif;">Ihmistä ei voi käskeä toimimaan tietyllä tavalla hypnotisoituna. Potilas on täysin tietoisessa tilassa hypnoosin aikana, eikä muutu esimerkiksi kurnuttavaksi sammakoksi tai vaaralliseksi sarjamurhaajaksi, jos niin käsketään.
 * <span style="color: #000000; font-family: Arial,sans-serif;">Hypnoosilla ei ole mahdollista saada selville, mitä jossain tilanteessa oikeasti tapahtui. Mikäli oikeaa muistikuvaa tapahtumasta ei alitajunnassa ole, ei sitä voi myöskään taikoa tyhjästä.

<span style="font-family: Arial,sans-serif; font-size: 15pt;">** Lopuksi ** <span style="color: #000000; font-family: Arial,sans-serif;">Krista on päässyt esiintymispelostaan lähes kokonaan eroon hypnoosin avulla. Hän kertoo kokemuksistaan hypnoosin jälkeen näin: “ <span style="color: #000000; font-family: Arial,sans-serif; font-size: 10pt;">//Hypnoosin alkaessa minua ei enää pelottanut se, että joutuisin tiedostamattomaan olotilaan, vaan olin tyyni ja rentoutunut. Mitä pidemmälle hypnoosi eteni, sitä rentoutuneemmaksi ja rauhallisemmaksi tulin. Koko hypnoosin ajan tiesin missä olin ja kuulin kaikki äänet ympärilläni. Tiesin myös sen, että voisin herätä milloin tahansa niin halutessani. Kuitenkin koko ajan ajattelin, että en ole hypnoosissa, koska oloni tuntui niin luonnolliselta. Ihan kuin olisin vain ollut nukahtamaisillani. Hypnoosissa matkustin lempipaikkaani, jossa olin onnellisimmillani. Kun olin siellä, oli helppo keskittyä ongelmaani, esiintymispelkoon, ja lause "se on normaalia, mutta täysin tarpeetonta" toistui useasti hypnoosin aikana. Pystyin kontrolloimaan itseni täysin; minun ei tarvinnut sanoa tai tehdä mitään mitä en itse halunnut.//

//<span style="font-family: Arial,sans-serif; font-size: 10pt;">Sessio kesti yhteensä noin puolitoista tuntia, mutta herätessäni tuntui kuin aikaa olisi kulunut vain vartti. Tuntui kuin olisin herännyt syvästä unesta. Muistin kuitenkin kaiken tuolta ajalta ja minulla oli hyvä, rauhallinen olo. Tiesin olleeni hypnoosissa ja se olikin miellyttävä kokemus. Siltikään en vielä voinut uskoa, että hypnoosista olisi ollut mitään apua pelkotiloihini. Sain myös sivuoireita: pelottavia takaumia lapsuudestani kesken unien, itkukohtauksia ja masentuneisuutta. Kuitenkin heti seuraavien päivien aikana esiinnyin suuren yleisön edessä ilman minkäänlaisia oireita. Kun tapani mukaan kävelin hermostuneena ympyrää takahuoneessa viisi minuuttia ennen esitystä, mieleeni nousi vain lause: "se on normaalia, mutta täysin tarpeetonta". Hengitin syvään, nousin lavalle ja loistin.” //

<span style="font-family: Arial,sans-serif; font-size: 15pt;">**Äänestä**

<span style="font-family: Arial,sans-serif;">Onko hypnoosi mielestäsi toimiva ja luotettava hoitokeino? Voisitko kokeilla hypnoosia itse, jos siihen olisi tarvetta?

<span style="font-family: Arial,sans-serif; font-size: 15pt;">**Lähteet**

<span style="font-family: Arial,sans-serif;">http://www.hypnoosi.net/faq.html <span style="font-family: Arial,sans-serif; font-size: medium;">http://fi.wikipedia.org/wiki/Hypnoosi <span style="font-family: Arial,sans-serif;">http://www.mtv3.fi/helmi/hyvinvointi/artikkeli.shtml/501772

<span style="font-family: Arial,sans-serif;">Haastattelin Kristaa myös henkilökohtaisesti. Lainaukset ovat suoria.

//Raportti on mainiosti muotoiltu: ensin henkilön ongelma, asiaselitystä ja asian vaikutus henkilön ongelmaan. Asiaa on sopivasti tiivistetty. Hienosti kumotaan turhia harhaluuloja - vielä voisi asiaa olla tarkistettu "virallisemmasta lähteestä". Hypnoosin mahdollisista huonoista puolista olisi kannattanut mainita, esim. ettei toimi läheskään kaikille hyödyllisesti eivätkä kaikki edes pääse hypnoosi-tilaan. Äänestyskysymys vain yksi - kumpikin kävisi.//